Bemutatkozó évükben a dán Jan Magnussen és a brazil Rubens Barrichello vezették az SF01 kódjelű autót, és a monacói esős futamon Barrichello másodikként ért célba, ezzel megszerezve első dobogós helyezésüket. Michael Schumacher 53 másodperccel nyert Barrichello és csapattársa Irvine előtt. A verseny az eső miatt csak 62 körös volt. Az év további versenyein rengeteg műszaki hiba gátolta meg őket a sikeres szereplésben, és végül kilencedikként végeztek a konstruktőrök között.